Sweet Movie
<s>Sweet Movie () je francusko-kanadsko-zapadnonjemački igrani film snimljen 1974. godine u režiji Dušana Makavejeva, poznat kao jedno od najkontroverznijih ostvarenja svog vremena.</s><s>Po žanru je mješavina drame i crne komedije.</s><s>Radnja prati dvije priče o dvije žene - jedna, koju tumači Carole Laure, je pobjednica natjecanja za mis koja nakon udaje za tajkuna bude izložena najbizarnijim oblicima ponižavanja i seksualnog zlostavljanja prije nego što pronađe utočište u komuni koja prakticira infantilizam; druga (koju tumači Anna Prucnal) je žena koja na amsterdamskim kanalima upravlja brodom gdje zavodi muškarce prije nego što ubije njih i vlastitu djecu.</s>

<s>Sweet Movie je Makavejev napravio nakon odlaska iz SFRJ, gdje je njegov prethodni film WR: Misterije organizma završio u bunkeru.</s><s>I Sweet Movie se bavio sličnim temama, prije svega odnosom seksualnosti i ljevičarske politike; kao i taj film, u njemu je koristio groteskne i seksualno eksplicitne prizore koji su uključivali scene koprofilije, emetofilije i sličnih seksualnih aktivnosti.</s><s>Originalno se film trebao baviti samo likom koji tumači Laure; ona je, međutim, usred produkcije napustila set zgađena sadržajem filma, neposredno nakon scene u kojoj je morala milovati penis drugog muškarca.</s><s>Prucnal je, pak, poslije imala problema sa vlastima komunističke Poljske, ne samo zbog seksualno eksplicitnih i "nemoralnih" scena, nego i zbog onih u kojima se pojavljuju snimke žrtava Katinjskog masakra koji je u Poljskoj bio tabu.</s>

<s>Sweet Movie je postao predmetom intenzivne cenzure i brojnih kontroverzi u nizu zemalja.</s><s>Kritika je, pak, uglavnom bila podijeljena, a što je stav koji se zadržao do današnjih dana.</s>

<s>Uloge</s>

<s>Carole Laure ...</s><s>Miss Monde 1984/Miss Canada
 John Vernon ...</s><s>Mr. Kapital
 Jane Mallett ...</s><s>PDG/Chastity Belt Lady
 Roy Callender ...</s><s>Jeremiah Muscle
 Sami Frey ...</s><s>El Macho
 Anna Prucnal ...</s><s>Anna Planeta/Capt.</s><s>Ann
 Pierre Clémenti ...</s><s>Potemkinov mornar
 Otto Muehl ...</s><s>Član Therapie-Komune
 Marpessa Dawn ...</s><s>Mama Communa
 Roland Topor
 George Melly
 Sonny Forbes
 Therese Schulmeister
 Renata Steiger
 Denis Boucher
 Louis Bessières
 Max Fischer
 Catherine Sola
 Hansi Roll
 Berndt Stein
 Herbert Stumpfl
 Sabine Haudepin
 Robin Gammell
 Vivian Vachon</s>

<s>Vanjske veze
 
 
 The Criterion Collection 
 Commentary by Lorraine Mortimer
 Criterion Collection Essay by David Sterritt</s>

<s>Francuski filmovi
Kanadski filmovi
Zapadnonjemački filmovi
Dramski filmovi
Filmske komedije
Crnohumorni filmovi
Politički filmovi
Satirični filmovi
Art filmovi
Eksperimentalni filmovi</s>

